section_heading: Filmsko stvaralaštvo
paragraph_text: Jodorowsky se potom okreće ambicioznom projektu ekraniziranja Dine pisca Franka Herberta, u koji je htio uključiti brojne velike umjetnike. Salvadore Dali je trebao glumiti cara, Orson Welles baruna Harkonnena, protagonist i princ Paul bi bio njegov sin Brontis. Francuski umjetnik Jean Giraud (Moebius) i H.R.Giger su trebali dati svoj umjetnički dodir, ali ti planovi su iziskivali prevelika ulaganja pa su prava na film prodana i David Lynch snima svoju viziju Dine.